দূর্গাপূজায় মহানবমী তিথি ও সন্ধিক্ষনে বলিদান করা হয়ে থাকে। মহাষ্টিমী তিথিতে বলিদান নিষিদ্ধ। তবে কোথাও কোথাও কুলানুচার বশতঃ তেও বলিদান হয়। কেশপুরের আড়ঢ়াগড়ে কবি কঙ্কন মুকুন্দচক্রবর্তীর আশ্রয়ডাটা বাঁকুড়া রায়ের বংশে মহাষ্টমী তিথিতে আটটি বলিদান হয়। নরবলির প্রতিকল্প রূপে কোথাও কোথাও চালুকমুড়ো, পিটুলের নরমুর্তি চোলের গুঁড়ো কে জলে ভিজিয়ে মন্ড করে নরমূর্তি তৈরী করা হয়) কে মানকচুর পাতায় মুড়ে বলি দেওয়া হয়, একে শত্রুবলি বলা হয়। আবার কোথাও কোথাও বৈষ্ণবমতানুসারে ঘনীভূত ক্ষীরের ছাগশিশু প্রস্তুত করেও বলিদান করা হয়। বলিদানের পর সত্তর রক্ত মৃন্ময়পাত্রে সৈন্ধবলবন, বন্দলী, শর্করা ও মধু সংযুক্ত করে দৈবীর বাসপার্শ্বে স্থাপিত হয়। বর্তমানে বলিদান শাস্ত্রীয় বিধি বলে প্রতীয়মান হলেও মূলে এটি আদিম লোকাচারজাত। আদিম যুগ থেকেই মানুষ উৎর্বরতা শক্তির বৃদ্ধি, বিপদ আপদ থেকে মুক্তির জন্য এবং অতিবৃষ্টি বা অনাবৃষ্টির হাত থেকে রক্ষা পেতে বলিদান করে আসছে। হরপ্পা থেকে প্রাপ্ত একটি শিলের একপাশে এক দেবীমুর্তী ও তার বিপরীত পাশে নরবলির চিত্র খোদিত আছে। গ্রীক ঐতিহাসিক হেরোডোটাসের বিবরণ থেকেও জানা যায় যে খ্রীষ্টজন্মের কয়েক শতাব্দী পূর্ব থেকেই ভারতে নরবলির প্রচলন ছিল। এই সব তথ্য প্রমাণ করে ভারতীয় সভ্যতার প্রায় উন্মেষলগ্ন থেকেই বলিদান প্রথা প্রচলিত । ফ্রেজার প্রমুখ পণ্ডিতগণ আদিম লৌকিক প্রথা হিসাবেই চিহ্নিত করেছেন। দুর্গাপুজায় পালনীয় বলিদান সম্পর্কেও এই কথাটি প্রযোজ্য। চালুকমড়ো নরবলির পরিবর্ত বলে আজও বহুবিধবা এটি ভক্ষণ করেন না - এ প্রথাও লৌকিক।